O recitau d'as chenealochías (whakapapa) yera muit desenvolicau en a literatura oral maorí, a on cumpliba quantas funcions en relación a o mantenimiento d'a tradición. D'una man serviba ta proveer un tipo d'escala temporal que unificaba a totz os mitos, tradicions y historias maorís, dende o pasau remoto dica o present. D'atra man conectaba a las personas con os suyos dioses y os suyos herois lechendarios. En fer referencia a determinadas linias chenealochicas, o narrador empondera a suya conexión con os personaches d'os que se describen as suyas proezas, y ista conexión tamién preba que o narrador se trobaba habilitau ta dirichir-se a ells.